Azbuka Morze (ալբոմ)

Azbuka Morze, ռուս հիփ հոփ կատարող Մոտի երրորդ ստուդիական ալբոմը՝ թողարկված 2014 թվականի մարտի 25-ին Black Star Inc. լեյբլի շրջանակներում։ Ալբոմում հյուրընկալված արտիստներն են՝ L’One-ը, Միշա Կրուպինը, Nel-ը և Տիմատին։

Նախապատմություն 
Երրորդ ստուդիական ալբոմի նյութի վրա կատարվող աշխատանքները շարունակվել են ավելի քան մեկ տարի։ Ամեն մի ստեղծագործություն վերջանակ տեսքի է բերվել ավելի քան 8-10 անգամ։ Ապագա սկավառակի անվանումը թողարկվել է «Чёрный день» («Սև օր») սինգլի հետ միասին (մարտի 27)։ 2014 թվականի մարտի 3-ին Մոտը և Black Star Inc. լեյբլը հրապարակել են ալբոմի շապիկը, թրեքլիստը և սկավառակի թողարկման ամսաթիվը։ Այդ օրվանից էլ հասանելի դարձավ ալբոմի նախավաճառքը օնլայն iTunes Store խանութում՝ հատուկ գնով, հնարավորություն ունենալով ներբեռնել գլխավոր ստեղծագործությունը՝ «Эдем»-ը։ 2014 թվականի փետրվարի 25-ին տեղի է ունեցել ալբոմի թողարկումը ֆիզիկական միջավայրում (CD) և թվային միջավայրում  (iTunes Store, Google Play և այլն)։

iTunes Store-ի (Ռուսաստանում) թվային վաճառքների առաջին շաբաթվա արդյունքներով՝ ալբոմն իր նախավաճառքների թվով մտել է «Թոփ Ալբոմների» մեջ՝ գրավելով 9-րդ տեղը։ Թողարկման օրվանից վաճառքների առաջին շաբաթից հետո այն գրավել է չարթի առաջին տեղը։

Սինգլներ 
«Молодая кровь» (Երիտասարդ արյուն), ալբոմի առաջին սինգլը, որը թողարկվել է 2013 թվականի հուլիսի 22-ին։ Երգը ձայնագրվել է Տիմատիի մասնակցությամբ։ Տեսահոլովակը նկարահանվել է 2013 թվականի հուլիսի 16-ին՝ «Молодая кровь» համառուսաստանյան քասթինգի ժամանակ, որը անց էր կացվում  Black Star Inc. լեյբլի կողմից։ Տեսահոլովակում մասնակցություն են ցուցաբերել Black Star Inc. լեյբլի արտիստները և քասթինգի մասնակիցները։ Ռեժիսոր՝ Ռուստամ Ռոմանով։

«#Мотсейчасвклубе» (#Մոտըհիմակլուբումէ), երկրորդ սինգլը՝ թողարկված 2013 թվականի դեկտեմբերի 5-ին։ Ստեղծագործությունը նաև հանդիսանում է «Одноклассники.ru: НаCLICKай удачу» ֆիլմի սաունդթրեքներից մեկը։

«Страна OZ» (OZ երկիր), երրորդ սինգլը՝ թողարկված 2014 թվականի հունվարի 21-ին։

«Чёрный день» (Սև օր), չորրորդ սինգլը՝ թողարկված 2014 թվականի փետրվարի 27-ին։

«Бенджамин» (Բենջամին), հինգերորդ սինգլը՝ թողարկված 2014 թվականի մայիսի 12-ին։ Ձայնագրության մեջ մասնակցություն է ունեցել L’One-ը։ Ռուսական iTunes Store-ում մայիսի 12-ից 18-ը սինգլը հասանելի էր անվճար ներբեռնման համար՝ որպես «շաբաթվա սինգլ»։ Մայիսի 16-ին թողարկվել է տեսահոլովակը, որի ռեժիսորները Կոնստանտին Կառալյովը և Եվգենի Սփիվակովն են։

Երգացանկ 

Նշումներ
 «Бенджамин» երգ։ Բեք վոկալ. Gayana, Meesha GR.
 «Страна OZ» Մոտ։ Բեք վոկալ. Gayana, Meesha GR.
 «8-е чудо света» Մոտ։ Բեք վոկալ. Gayana, Meesha GR, Yulia Zhukova.
 ITunes հրատարակության թվային գրքույկում և ալբոմի CD հրատարակության շապիկում «Чёрный день» և «Молодая кровь» երգերը նշված են որպես բոնուս երգեր։

Ձայնագրության մասնակիցներ 
 Մատվեյ Մելնիկով (Մոտ)՝ ալբոմի կատարող, խոսքերի հեղինակ
 Լևան Գոռոզիա (L’One)՝ հյուրընկալված կատարող (2-րդ երգ), խոսքերի հեղինակ (2 երհ)
 Միխայիլ Կրուպին (Միշա Կրուպին)՝ հյուրընկալված կատարող (4-րդ երգ), խոսքերի հեղինակ (4-րդ երգ)
 Իգոր Պուստելնիկ (Nel)՝ հյուրընկալված կատարող (5-րդ երգ), խոսքերի հեղինակ (5-րդ երգ)
 Տիմուր Յունուսով (Տիմատի)՝ հյուրընկալված կատարող (12-րդ երգ), խոսքերի հեղինակ (12-րդ երգ)

Թողարկման պատմություն

Ծանոթագրություններ 

2014 ալբոմներ
Ալբոմներ այբբենական կարգով
Ռուսական ալբոմներ